# Упутство делења личних датотека

## Увод

мејтово-корисничко-дељење је услуга сесије која извози садржај фасцикле `Јавно` у вашу личну фасциклу, тако да им се може лако приступити са других рачунара у истој локалној мрежи. На осталим рачунарима, дељена фасцикла ће се појавити са називом попут „`корисничке` дељене датотеке“ у цајином прозору мреже, где ће `корисник` бити замењен вашим корисничким именом.

мејтово-корисничко-дељење користи ВебДАВ сервер за дељење `Јавне` фасцикле, и упозорава о дељењу на локалној мрежи користећи мДНС.

Уз то, мејтово-корисничко-дељење може да учини дељене датотеке доступним путем ОбексФТП-а преко Блутута, и да прими датотеке које су послате ка вашем рачунару путем Блутута путем ОбексГурања.

## Први кораци

### Покретање мејтовог-корисничког-дељења

Услуга мејтовог-корисничког-дељења се обично покреће мејтовом сесијом када се пријавите. Ово можете да измените отваривши Поставке Почетни програми у изборнику Систем, и изменивши унос „Корисничко дељење“ на списку почетних програма.

Да подесите разна дејства дељења датотека, користите поставке дељења датотека, које можете наћи у изборнику Систем затим Поставке Дељење личних датотека.

#### Поставке дељења датотека

### Омогућавање дељења датотека преко мреже

Отворите поставке дељења датотека користећи Поставке Дељење личних датотека у изборнику Систем.

#### Делите датотеке преко мреже

Да омогућите дељење датотека путем ВебДАВ-а, користите поље за потврду Дели јавне датотеке на мрежи. Када је дељење датотека омогућено, контроле за заштиту лозинком омогућавају постављање лозинке која треба да буде наведена пре него што се кориснику на другом рачунару одобри приступ дељеним датотекама.

Нека подешавања мрежне баријере на локалном рачунару могу довести до проблема са упозорењем, као и са приступом дељеним датотекама. Посаветујте се са администратором система за више детаља.

- Изаберите Никад да дозволите свакоме да слободно чита или записује датотеке у дељеној фасцикли.

- Изаберите Увек да захтевате лозинку за читање или записивање датотека у дељеној фасцикли.

- Изаберите Приликом писања датотека да дозволите свакоме да слободно чита датотеке у дељеној фасцикли, али да захтевате лозинку приликом писања датотека.

Када поставите лозинку, треба да дате лозинку свим корисницима за које желите да имају приступ дељеним датотекама. Исто тако, треба да користите лозинку која се разликује од других лозинки које користите.

### Омогућавање дељења датотека преко Блутута

Отворите поставке дељења датотека користећи Поставке Дељење личних датотека у изборнику Систем.

#### Делите датотеке преко Блутута

Да омогућите дељење датотека путем Блутута, користите поље за избор Дели јавне датотеке путем Блутута. Да дозволите удаљеним Блутут уређајима да бришу датотеке у вашој дељеној фасцикли, користите поље за избор Дозволи удаљеним уређајима да бришу датотеке. Да омогућите удаљеним Блутут уређајима приступ дељеним датотекама чак и када нису повезани са рачунаром, користите поље за избор Захтевај да се удаљени уређаји упарују са овим рачунаром.

Када дозволите несвезаним удаљеним уређајима да приступе вашим дељеним датотекама, свако ко има Блутут мобилни телефон у близини вашег рачунара може приступити и чак и да изменити ваше дељене датотеке.

### Пријем датотека преко Блутута

Отворите поставке дељења датотека користећи Поставке Дељење личних датотека у изборнику Систем.

#### Примајте датотека преко Блутута

Да дозволите удаљеним Блутут уређајима да шаљу датотеке на ваш рачунар, користите поље за избор Прими датотеке у фасциклу преузимања преко Блутута. Примљене датотеке ће се чувати у фасцикли `Преузимања` у вашој личној фасцикли. Када је примање датотека омогућено, избор Прихвати датотеке вам омогућава да одредите којим удаљеним уређајима је дозвољено слање датотека.

- Изаберите Увек да дозволите сваком удаљеном уређају да шаље датотеке.

- Изаберите Само за свезане уређаје да прихватите датотеке само са свезаних уређаја.

  Свезани уређаји су они који су повезани на ваш уређај, и треба да унесу ПИН код за повезивање.

- Изаберите Само за свезане и поверљиве уређаје да прихватите датотеке само са свезаних уређаја.

  Уређаји могу бити означени као поверљиви у блутут-својстава одељку Познати уређај.

Користите кућицу за избор Обавести о примљеним датотекама да изаберете да ли желите да будете обавештени кад год датотека буде примљена путем Блутута.